
a Játékvár Óvoda és Bölcsőde nyári zárva tartásának meghatározására

2017. január 26-i ülésére

Előkészítette: Gonda Istvánné intézményvezető
Véleményező: Oktatási, Művelődési Sport, Civil és Egyházi Kapcsolatok Bizottsága

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!
A nemzeti köznevelésről szóló 2011. évi CXC. törvény 83. § (2) bekezdésének b pontjában foglaltak szerint a fenntartó dönt az óvoda heti és éves nyitvatartási idejének meghatározásáról.
A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 3. § (7) bekezdése szerint az óvoda nyári zárva tartásáról legkésőbb február tizenötödikéig, a nevelés nélküli munkanapokról legalább hét nappal a zárva tartást megelőzően a szülőket tájékoztatni kell.
A gyermekek védelméről és a gyámügyi igazgatásról szóló 1997. évi XXXI. törvény 42. § (5) bekezdése értelmében a fenntartó hagyja jóvá a bölcsőde nyári zárva tartási rendjét.
A Játékvár Óvoda és Bölcsőde 2017. évi nyári zárva tartási rendjét az intézményvezető javaslata alapján az előterjesztés melléklete tartalmazza.
A javaslat szerint a nyári időszakban, az óvodában a gyermekek folyamatos elhelyezése biztosított, a bölcsődében a zárva tartás alatt a szülők gondoskodnak a gyermekek elhelyezéséről.
Kérem a Tisztelt Képviselő-testületet az előterjesztés megtárgyalására és a Játékvár Óvoda és Bölcsőde nyári zárva tartási rendjére vonatkozó javaslat elfogadására.  

Határozati javaslat:
Martfű Város Önkormányzata Képviselő-testületének

 …./2017. (…...) határozata 

a Játékvár Óvoda és Bölcsőde nyári zárva tartásának meghatározásáról
Martfű Város Önkormányzatának Képviselő-testülete megtárgyalta a Játékvár Óvoda és Bölcsőde  nyári zárva tartására vonatkozó előterjesztést és  az alábbi döntést hozza:

Martfű Város Önkormányzatának Képviselő-testülete a határozat melléklete szerint jóváhagyja a Játékvár Óvoda és Bölcsőde nyári zárva tartását. 

A Képviselő-testület a szülőket a Játékvár Óvoda és Bölcsőde intézményén keresztül tájékoztatja.
Felelős: Gonda Istvánné intézményvezető
Határidő: 2017. február 15.

Erről értesül:

1. JNSZ Megyei Kormányhivatal

2. Valamennyi képviselő helyben

3. Játékvár Óvoda és Bölcsőde vezetője
Martfű, 2017. január 13.    

